title: Vykonávacie nariadenie Komisie (EÚ) 2015/38 z  13. januára 2015 o povolení prípravku z  Lactobacillus acidophilus CECT 4529 ako kŕmnej doplnkovej látky pre nosnice, ktorým sa mení nariadenie (ES) č. 1520/2007 (držiteľ povolenia Centro Sperimentale del Latte)  Text s významom pre EHP

text:
               14.1.2015

               SK

               Úradný vestník Európskej únie

               L 8/4

         VYKONÁVACIE NARIADENIE KOMISIE (EÚ) 2015/38
   z 13. januára 2015
   o povolení prípravku z Lactobacillus acidophilus CECT 4529 ako kŕmnej doplnkovej látky pre nosnice, ktorým sa mení nariadenie (ES) č. 1520/2007 (držiteľ povolenia Centro Sperimentale del Latte)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Prípravok z Lactobacillus acidophilus CECT 4529 bol nariadením Komisie (ES) č. 1520/2007 (3) povolený v súlade so smernicou 70/524/EHS bez časového obmedzenia ako kŕmna doplnková látka pre nosnice. Uvedený prípravok bol následne zapísaný do Registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie prípravku z Lactobacillus acidophilus CECT 4529 ako kŕmnej doplnkovej látky pre nosnice a v súlade s článkom 7 uvedeného nariadenia aj žiadosť o nové použitie prípravku vo vode na napájanie s požiadavkou o zaradenie danej doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel v stanovisku z 1. júla 2014 (4) k záveru, že prípravok z Lactobacillus acidophilus CECT 4529 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie. Úrad ďalej uviedol, že používanie uvedeného prípravku má potenciál zvyšovať intenzitu znášky a zlepšiť pomer krmivo – vaječná hmota. Skonštatoval, že výsledky nezávisia od spôsobu podávania, ak expozícia účinkom prípravku z vody na napájanie zodpovedá dávke v krmive. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku z Lactobacillus acidophilus CECT 4529 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (6)

               Z dôvodu udelenia nového povolenia v zmysle nariadenia (ES) č. 1831/2003 by sa nariadenie (ES) č. 1520/2007 malo zodpovedajúcim spôsobom zmeniť.

               (7)

               Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Zmena nariadenia (ES) č. 1520/2007
   Nariadenie (ES) č. 1520/2007 sa mení takto:

               1.

               Článok 4 sa vypúšťa.

               2.

               Príloha IV sa vypúšťa.

         Článok 3
   Prechodné opatrenia
   Prípravok špecifikovaný v prílohe a krmivá, ktoré ho obsahujú, vyrobené a označené pred 3. septembrom 2015 v súlade s pravidlami platnými pred 3. marcom 2015 možno aj naďalej uvádzať na trh a používať až do vyčerpania existujúcich zásob.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

      (3)  Nariadenie Komisie (ES) č. 1520/2007 z 19. decembra 2007 o trvalom povolení niektorých doplnkových látok do krmív (Ú. v. EÚ L 335, 20.12.2007, s. 17).

      (4)  Vestník EFSA (EFSA Journal) (2014) 12(7):3789.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  JTK/kg kompletného krmiva s obsahom vlhkosti 12 %

                  JTK/l vody na napájanie

                     Kategória zootechnických doplnkových látok. Funkčná skupina: stabilizátory črevnej mikroflóry.

                  4b1715

                  Centro Sperimentale del Latte

                     Lactobacillus acidophilus CECT 4529

                     Zloženie doplnkovej látky

                  prípravok z Lactobacillus acidophilus CECT 4529 s minimálnym obsahom: 5 × 1010 JTK/g doplnkovej látky (v tuhom stave).

                     Charakteristika účinnej látky

                  živé bunky baktérie Lactobacillus acidophilus CECT 4529.

                     Analytická metóda
                      (1)

                  Meranie: difúznou platňovou metódou (EN 15787).
                  Identifikácia: pulznou gélovou elektroforézou (PFGE).

                  nosnice

                  —

                  1 × 109

                  —

                  5 × 108

                  —

                              1.

                              V návode na použitie doplnkovej látky, premixu a kŕmnej zmesi uveďte podmienky skladovania, stabilitu pri granulovaní a vo vode na napájanie.

                              2.

                              Na účely bezpečnosti: pri manipulácii sa používa ochranná dýchacia maska.

                              3.

                              Pri použití doplnkovej látky vo vode na napájanie je potrebné zaručiť jej homogénne rozpustenie.

                  13. marec 2025

         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2016/624 z 21. apríla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.4.2016

               SK

               Úradný vestník Európskej únie

               L 106/16

         VYKONÁVACIE NARIADENIE KOMISIE (EÚ) 2016/624
   z 21. apríla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. apríla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1020/2014 z  25. septembra 2014 , ktorým sa do Registra chránených označení pôvodu a chránených zemepisných označení zapisuje názov [Българско розово масло (Bulgarsko rozovo maslo) (CHZO)]

text:
               27.9.2014

               SK

               Úradný vestník Európskej únie

               L 283/31

         VYKONÁVACIE NARIADENIE KOMISIE (EÚ) č. 1020/2014
   z 25. septembra 2014,
   ktorým sa do Registra chránených označení pôvodu a chránených zemepisných označení zapisuje názov [Българско розово масло (Bulgarsko rozovo maslo) (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Bulharska o zápis názvu „Българско розово масло“ (Bulgarsko rozovo maslo) do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Българско розово масло“ (Bulgarsko rozovo maslo) sa musí zapísať do registra,

         PRIJALA TOTO NARIADENIE:
   Článok 1
   Názov „Българско розово масло“ (Bulgarsko rozovo maslo) (CHZO) sa zapisuje do registra.
   Názov uvedený v prvom pododseku sa vzťahuje na výrobok triedy 2.10. Esenciálne oleje prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2014

            Za Komisiu

            v mene predsedu

         Neven MIMICA

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 122, 25.4.2014, s. 12.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/896 z 24. mája 2017 o povolení prípravku s obsahom 6-fytázy produkovanej mikroorganizmom Trichoderma reesei (ATCC SD-6528) ako kŕmnej doplnkovej látky v tuhej forme pre všetky druhy hydiny a ošípaných (okrem ciciakov) [držiteľ povolenia spoločnosť Danisco (UK) Ltd.] (Text s významom pre EHP )

text:
                  25.5.2017

                  SK

                  Úradný vestník Európskej únie

                  L 138/123

            VYKONÁVACIE NARIADENIE KOMISIE (EÚ) 2017/896
      z 24. mája 2017
      o povolení prípravku s obsahom 6-fytázy produkovanej mikroorganizmom Trichoderma reesei (ATCC SD-6528) ako kŕmnej doplnkovej látky v tuhej forme pre všetky druhy hydiny a ošípaných (okrem ciciakov) [držiteľ povolenia spoločnosť Danisco (UK) Ltd.]
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  Používanie prípravku s obsahom 6-fytázy produkovanej mikroorganizmom Trichoderma reesei (ATCC SD-6528) v kvapalnej forme bolo povolené vykonávacím nariadením Komisie (EÚ) 2016/899 (2) pre všetky druhy hydiny a ošípaných (okrem ciciakov) na obdobie desiatich rokov.

                  (3)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom 6-fytázy produkovanej mikroorganizmom Trichoderma reesei (ATCC SD-6528) v tuhej forme. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (4)

                  Žiadosť sa týka povolenia prípravku s obsahom 6-fytázy produkovanej mikroorganizmom Trichoderma reesei (ATCC SD-6528) ako kŕmnej doplnkovej látky v tuhej forme pre druhy hydiny a ošípaných, ktorá sa má zaradiť do kategórie doplnkových látok „zootechnické doplnkové látky“.

                  (5)

                  Európsky úrad pre bezpečnosť potravín (ďalej len „úrad“) dospel v stanovisku z 20. októbra 2016 (3) k záveru, že prípravok s obsahom 6-fytázy produkovanej mikroorganizmom Trichoderma reesei (ATCC SD-6528) v tuhej forme nemá za navrhovaných podmienok použitia nežiaduci účinok na zdravie zvierat, ľudské zdravie ani na životné prostredie a že u cieľových druhov zvyšuje dostupnosť fytátového fosforu. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Z posúdenia prípravku s obsahom 6-fytázy produkovanej mikroorganizmom Trichoderma reesei (ATCC SD-6528) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 24. mája 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vykonávacie nariadenie Komisie (EÚ) 2016/899 z 8. júna 2016 o povolení 6-fytázy produkovanej druhom Trichoderma reesei (ATCC SD-6528) ako kŕmnej doplnkovej látky pre všetky druhy hydiny a ošípaných (okrem ciciakov) [držiteľ povolenia spoločnosť Danisco (UK) Ltd.]. (Ú. v. EÚ L 152, 9.6.2016, s. 15).

         (3)  Vestník EFSA (EFSA Journal) (2016) 14(11):4625.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória: zootechnické doplnkové látky. Funkčná skupina: látky zvyšujúce stráviteľnosť

                     4a24

                     Danisco (UK) Ltd.

                     6-fytáza EC 3.1.3.26

                        Zloženie doplnkovej látky

                     prípravok s obahom 6-fytázy produkovanej mikroorganizmom Trichoderma reesei (ATCC SD-6528) s minimálnou aktivitou 20 000  FTU (1)/g
                     v tuhej forme

                        Charakteristika účinnej látky

                     6-fytáza (EC 3.1.3.26) produkovaná mikroorganizmom Trichoderma reesei (ATCC SD-6528)

                        Analytická metóda
                         (2)

                     Na účely kvantifikácie aktivity 6-fytázy v kŕmnej doplnkovej látke a premixoch:

                                 —

                                 kolorimetrická metóda založená na enzymatickej reakcii fytázy a fytátu.

                           Na účely kvantifikácie aktivity 6-fytázy v krmivách:

                                 —

                                 kolorimetrická metóda založená na enzymatickej reakcii fytázy a fytátu – norma EN ISO 30024.

                     všetky druhy hydiny
                     všetky druhy ošípaných (iné ako ciciaky)

                     —

                     250 FTU

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Maximálna odporúčaná dávka: 2 000  FTU/kg kompletného krmiva.

                                 3.

                                 Pre používateľov doplnkovej látky a premixov v krmivárskych podnikoch sa musia stanoviť prevádzkové postupy a vhodné organizačné opatrenia s cieľom riešiť nebezpečnosť látky pri vdychovaní, kontakte s pokožkou alebo očami. Ak nie je možné znížiť dermálnu alebo inhalačnú expozíciu alebo expozíciu očí na prijateľnú úroveň týmito postupmi a opatreniami, doplnková látka a premixy sa musia používať s vhodnými osobnými ochrannými prostriedkami.

                     14. júna 2027

            (1)  1 FTU je množstvo enzýmu, ktoré za minútu uvoľní 1 mikromol anorganického fosfátu zo substrátu fytátu sodného pri pH 5,5 a teplote 37 °C.

            (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) č. 1108/2011 z  28. októbra 2011 , ktorým sa ustanovuje odchýlka od nariadení (ES) č. 2058/96, (ES) č. 2305/2003, (ES) č. 969/2006, (ES) č. 1918/2006, (ES) č. 1964/2006, (ES) č. 1067/2008 a (ES) č. 828/2009, pokiaľ ide o termíny podávania žiadostí a vydávania dovozných povolení na rok 2012 v rámci colných kvót na obilniny, ryžu, cukor a olivový olej, a ktorým sa ustanovuje odchýlka od nariadení (ES) č. 382/2008, (ES) č. 1518/2003, (EÚ) č. 1178/2010, (EÚ) č. 90/2011 a (ES) č. 951/2006, pokiaľ ide o termíny vydávania vývozných povolení na rok 2012 v sektoroch hovädzieho mäsa, bravčového mäsa, vajec, hydinového mäsa, cukru a izoglukózy mimo kvóty

text:
               4.11.2011

               SK

               Úradný vestník Európskej únie

               L 287/19

         VYKONÁVACIE NARIADENIE KOMISIE (EÚ) č. 1108/2011
   z 28. októbra 2011,
   ktorým sa ustanovuje odchýlka od nariadení (ES) č. 2058/96, (ES) č. 2305/2003, (ES) č. 969/2006, (ES) č. 1918/2006, (ES) č. 1964/2006, (ES) č. 1067/2008 a (ES) č. 828/2009, pokiaľ ide o termíny podávania žiadostí a vydávania dovozných povolení na rok 2012 v rámci colných kvót na obilniny, ryžu, cukor a olivový olej, a ktorým sa ustanovuje odchýlka od nariadení (ES) č. 382/2008, (ES) č. 1518/2003, (EÚ) č. 1178/2010, (EÚ) č. 90/2011 a (ES) č. 951/2006, pokiaľ ide o termíny vydávania vývozných povolení na rok 2012 v sektoroch hovädzieho mäsa, bravčového mäsa, vajec, hydinového mäsa, cukru a izoglukózy mimo kvóty
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1095/96 z 18. júna 1996 o implementácií koncesií stanovených v zozname CXL vypracovanom bezprostredne po záveroch rokovaní podľa článku XXIV.6 GATT (1), a najmä na jeho článok 1,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (2), a najmä na jeho články 61, 144 ods. 1, 148, 156 a 161ods. 3 v spojení s jeho článkom 4,
   so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (3), a najmä na jeho článok 9 ods. 5,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (4), a najmä na jeho článok 11 ods. 7,
   keďže:

               (1)

               Nariadením Komisie (ES) č. 1067/2008 z 30. októbra 2008, ktorým sa otvára a ustanovuje správa colných kvót Spoločenstva pre bežnú pšenicu z tretích krajín, okrem pšenice vysokej kvality a ktoré stanovuje výnimku z nariadenia Rady (ES) č. 1234/2007 (5), nariadením Komisie (ES) č. 2305/2003 z 29. decembra 2003, ktorým sa otvára tarifná kvóta Spoločenstva na dovoz jačmeňa z tretích krajín a ustanovuje sa jej spravovanie (6), a nariadením Komisie (ES) č. 969/2006 z 29. júna 2006, ktorým sa otvára a ustanovuje správa colnej kvóty Spoločenstva na dovoz kukurice pôvodom z tretích krajín (7), sa ustanovujú osobitné ustanovenia na podávanie žiadostí a vydávanie dovozných povolení na bežnú pšenicu, okrem pšenice vysokej kvality, v rámci colných kvót 09.4123, 09.4124 a 09.4125, na jačmeň v rámci colnej kvóty 09.4126 a na kukuricu v rámci colnej kvóty 09.4131.

               (2)

               Nariadením Komisie (ES) č. 2058/96 z 28. októbra 1996, ktoré otvára a spravuje colnú kvótu pre zlomkovú ryžu s číselným znakom 1006 40 00 na produkciu potravinových prípravkov s číselným znakom 1901 10 (8), a nariadením Komisie (ES) č. 1964/2006 z 22. decembra 2006 o podrobných pravidlách otvárania a o spôsobe spravovania dovoznej kvóty na ryžu s pôvodom v Bangladéši, podľa nariadenia Rady (EHS) č. 3491/90 (9), sa ustanovujú osobitné ustanovenia na podávanie žiadostí a vydávanie dovozných povolení na zlomkovú ryžu v rámci colnej kvóty 09.4079 a na ryžu s pôvodom v Bangladéši v rámci colnej kvóty 09.4517.

               (3)

               Nariadením Komisie (ES) č. 828/2009 z 10. septembra 2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd (10), sa ustanovujú osobitné ustanovenia na podávanie žiadostí a vydávanie dovozných povolení v rámci colných kvót 09.4221, 09.4231, 09.4241 až 09.4247.

               (4)

               Nariadením Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (11), sa ustanovujú osobitné ustanovenia na podávanie žiadostí a vydávanie dovozných povolení na olivový olej v rámci colnej kvóty 09.4032.

               (5)

               Vzhľadom na dni pracovného voľna v roku 2012 je vhodné na určité obdobia ustanoviť odchýlku z nariadení (ES) č. 2058/96, (ES) č. 2305/2003, (ES) č. 969/2006, (ES) č. 1918/2006, (ES) č. 1964/2006, (ES) č. 1067/2008 a (ES) č. 828/2009, pokiaľ ide o termíny na podávanie žiadostí o dovozné povolenia a na vydávanie týchto povolení, aby sa zabezpečilo dodržanie predmetných objemov kvót.

               (6)

               V článku 12 ods. 1 druhom pododseku nariadenia Komisie (ES) č. 382/2008 z 21. apríla 2008 o pravidlách uplatňovania dovozných a vývozných povolení v sektore hovädzieho a teľacieho mäsa (12), článku 3 ods. 3 nariadenia Komisie (ES) č. 1518/2003 z 28. augusta 2003, ktorým sa ustanovujú podrobné pravidlá zavedenia systému vývozných licencií v sektore bravčového mäsa (13), článku 3 ods. 3 nariadenia Komisie (EÚ) č. 1178/2010 z 13. decembra 2010, ktorým sa ustanovujú podrobné pravidlá na vykonanie systému vývozných licencií v odvetví vajec (14), a v článku 3 ods. 3 nariadenia Komisie (EÚ) č. 90/2011 z 3. februára 2011, ktorým sa ustanovujú podrobné pravidlá uplatňovania systému vývozných povolení v sektore hydinového mäsa (15), sa ustanovuje, že vývozné povolenia sa vydávajú v stredu, ktorá nasleduje po týždni, v ktorom sa žiadosti o povolenia predložili za predpokladu, že Komisia počas tohto obdobia neprijala žiadne osobitné opatrenie.

               (7)

               V článku 7d ods. 1 nariadenia Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (16), sa ustanovuje, že vývozné povolenia na cukor a izoglukózu mimo kvóty sa vydávajú od piatka, ktorý nasleduje po týždni, v ktorom boli žiadosti o povolenia podané, za predpokladu, že Komisia v danom období neprijala žiadne osobitné opatrenie.

               (8)

               Vzhľadom na dni pracovného voľna v roku 2012 a následné nepravidelné uverejňovanie Úradného vestníka Európskej únie je lehota od podávania žiadostí do dňa, keď sa povolenia majú vydávať, príliš krátka na to, aby sa zabezpečila riadna správa trhu. Toto časové obdobie by sa preto malo predĺžiť.

               (9)

               Nariadenie Komisie (EÚ) č. 1000/2010 (17), ktoré sa odchyľuje od určitých nariadení, pokiaľ ide o termíny na podávanie žiadostí a vydávanie dovozných a vývozných povolení v roku 2011, je v dôsledku toho potrebné zrušiť.

               (10)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Obilniny
   1.   Odchylne od druhého pododseku odseku 1 článku 4 nariadenia (ES) č. 1067/2008 sa žiadosti o dovozné povolenia na bežnú pšenicu okrem pšenice vysokej kvality v rámci kvót 09.4123, 09.4124 a 09.4125 na rok 2012 nemôžu podávať po piatku 14. decembra 2012, 13.00 hod. bruselského času.
   2.   Odchylne od druhého pododseku odseku 1 článku 3 nariadenia (ES) č. 2305/2003 sa žiadosti o dovozné povolenia na jačmeň v rámci kvóty 09.4126 na rok 2012 nemôžu podávať po piatku 14. decembra 2012, 13.00 hod. bruselského času.
   3.   Odchylne od druhého pododseku odseku 1 článku 4 nariadenia (ES) č. 969/2006 sa žiadosti o dovozné povolenia na kukuricu v rámci kvóty 09.4131 na rok 2012 nemôžu podávať po piatku 14. decembra 2012, 13.00 hod. bruselského času.
   Článok 2
   Ryža
   1.   Odchylne od tretieho pododseku odseku 1 článku 2 nariadenia (ES) č. 2058/96 sa žiadosti o dovozné povolenia na zlomkovú ryžu v rámci kvóty 09.4079 na rok 2012 nemôžu podávať po piatku 7. decembra 2012, 13.00 hod. bruselského času.
   2.   Odchylne od prvého pododseku odseku 3 článku 4 nariadenia (ES) č. 1964/2006 sa žiadosti o dovozné povolenia na ryžu s pôvodom v Bangladéši v rámci kvóty 09.4517 na rok 2012 nemôžu podávať po piatku 7. decembra 2012, 13.00 hod. bruselského času.
   Článok 3
   Cukor
   Odchylne od článku 4 ods. 1 nariadenia (ES) č. 828/2009 sa žiadosti o dovozné povolenia na výrobky zo sektora cukru v rámci kvót 09.4221, 09.4231 a 09.4241 až 09.4247 nemôžu podávať od piatku 14. decembra 2012, 13.00 hod. bruselského času do piatku 28. decembra 2012, 13.00 hod. bruselského času.
   Článok 4
   Olivový olej
   Odchylne od odseku 3 článku 3 nariadenia (ES) č. 1918/2006 sa dovozné povolenia na olivový olej, o ktoré sa požiadalo v obdobiach uvedených v prílohe I k tomuto nariadeniu, vydávajú v príslušných termínoch uvedených v danej prílohe, s výhradou opatrení prijatých podľa odseku 2 článku 7 nariadenia (ES) č. 1301/2006.
   Článok 5
   Vývozné povolenia s náhradou pre sektory hovädzieho a bravčového mäsa, vajec a hydinového mäsa
   Odchylne od článku 12 ods. 1 druhého pododseku nariadenia (ES) č. 382/2008, článku 3 ods. 3 nariadenia (ES) č. 1518/2003, článku 3 ods. 3 nariadenia (EÚ) č. 1178/2010 a článku 3 ods. 3 nariadenia (EÚ) č. 90/2011 sa vývozné povolenia, na ktoré sa podali žiadosti v obdobiach uvedených v prílohe II k tomuto nariadeniu, vydávajú v príslušných termínoch uvedených v danej prílohe, v prípade potreby s prihliadnutím na osobitné opatrenia uvedené v článku 12 ods. 2 a ods. 3 nariadenia (ES) č. 382/2008, článku 3 ods. 4 a 4bis nariadenia (ES) č. 1518/2003, článku 3 ods. 4 a ods. 5 nariadenia (EÚ) č. 1178/2010 a v článku 3 ods. 4 a ods. 5 nariadenia (EÚ) č. 90/2011, prijaté pred uvedenými termínmi vydávania povolení.
   Článok 6
   Cukor a izoglukóza mimo kvóty
   Odchylne od odseku 1 článku 7d nariadenia (ES) č. 951/2006 sa vývozné povolenia na cukor a izoglukózu mimo kvóty, o ktoré sa požiadalo v obdobiach uvedených v prílohe III k tomuto nariadeniu, vydávajú v príslušných termínoch uvedených v danej prílohe, v prípade potreby s prihliadnutím na osobitné opatrenia uvedené v článku 9 ods. 1 a ods. 2 nariadenia (ES) č. 951/2006, prijaté pred uvedenými termínmi vydávania povolení.
   Článok 7
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Jeho účinnosť uplynie 31. decembra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. októbra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. ES L 146, 20.6.1996, s. 1.

      (2)  Ú. v. EÚ L 299, 16.11.2007, s. 1.

      (3)  Ú. v. EÚ L 348, 31.12.2007, s. 1.

      (4)  Ú. v. EÚ L 211, 6.8.2008, s. 1.

      (5)  Ú. v. EÚ L 290, 31.10.2008, s. 3.

      (6)  Ú. v. EÚ L 342, 30.12.2003, s. 7.

      (7)  Ú. v. EÚ L 176, 30.6.2006, s. 44.

      (8)  Ú. v. ES L 276, 29.10.1996, s. 7.

      (9)  Ú. v. EÚ L 408, 30.12.2006, s. 19.

      (10)  Ú. v. EÚ L 240, 11.9.2009, s. 14.

      (11)  Ú. v. EÚ L 365, 21.12.2006, s. 84.

      (12)  Ú. v. EÚ L 115, 29.4.2008, s. 10.

      (13)  Ú. v. EÚ L 217, 29.8.2003, s. 35.

      (14)  Ú. v. EÚ L 328, 14.12.2010, s. 1.

      (15)  Ú. v. EÚ L 30, 4.2.2011, s. 1.

      (16)  Ú. v. EÚ L 178, 1.7.2006, s. 24.

      (17)  Ú. v. EÚ L 290, 6.11.2010, s. 26.

      PRÍLOHA I

                  Obdobia podávania žiadostí o dovozné povolenia na olivový olej

                  Termíny vydávania povolení

                  pondelok 2. alebo utorok 3. apríla 2012

                  piatok 13. apríla 2012

                  pondelok 14. alebo utorok 15. mája 2012

                  streda 23. mája 2012

                  pondelok 21. alebo utorok 22. mája 2012

                  streda 30. mája 2012

                  pondelok 29. alebo utorok 30. októbra 2012

                  štvrtok 8. novembra 2012

      PRÍLOHA II

                  Obdobia podávania žiadostí o vývozné povolenia pre sektory hovädzieho mäsa, bravčového mäsa, vajec a hydinového mäsa

                  Termíny vydávania povolení

                  od 2. do 6. apríla 2012

                  12. apríla 2012

                  od 23. do 27. apríla 2012

                  3. mája 2012

                  od 21. do 25. mája 2012

                  31. mája 2012

                  od 17. do 28. decembra 2012

                  7. januára 2013

      PRÍLOHA III

                  Obdobia podávania žiadostí o vývozné povolenia na cukor a izoglukózu mimo kvóty

                  Termíny vydávania povolení

                  od 23. do 27. apríla 2012

                  7. mája 2012

                  od 6. do 10. augusta 2012

                  20. augusta 2012

                  od 17. do 28. decembra 2012

                  7. januára 2013


title: Vykonávacie nariadenie Komisie (EÚ) 2015/1053 z 1. júla 2015 o povolení prípravku Enterococcus faecium DSM 10663/NCIMB 10415 ako kŕmnej doplnkovej látky pre teľatá na chov, prasiatka, kurčatá na výkrm, morky na výkrm, mačky a psy a o zmene nariadení (ES) č. 1259/2004, (ES) č. 255/2005, (ES) č. 1200/2005 a (ES) č. 1520/2007 (držiteľ povolenia Chevita Tierarzneimittel-GmbH) (Text s významom pre EHP)

text:
               2.7.2015

               SK

               Úradný vestník Európskej únie

               L 171/8

         VYKONÁVACIE NARIADENIE KOMISIE (EÚ) 2015/1053
   z 1. júla 2015
   o povolení prípravku Enterococcus faecium DSM 10663/NCIMB 10415 ako kŕmnej doplnkovej látky pre teľatá na chov, prasiatka, kurčatá na výkrm, morky na výkrm, mačky a psy a o zmene nariadení (ES) č. 1259/2004, (ES) č. 255/2005, (ES) č. 1200/2005 a (ES) č. 1520/2007 (držiteľ povolenia Chevita Tierarzneimittel-GmbH)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Prípravok Enterococcus faecium DSM 10663/NCIMB 10415 bol povolený bez časového obmedzenia v súlade so smernicou 70/524/EHS ako kŕmna doplnková látka na použitie pre kurčatá na výkrm nariadením Komisie (ES) č. 1259/2004 (3), pre teľatá nariadením Komisie (ES) č. 255/2005 (4), pre prasiatka nariadením Komisie (ES) č. 1200/2005 (5), a pre morky na výkrm a psy nariadením Komisie (ES) č. 1520/2007 (6). Uvedený prípravok bol následne zapísaný do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o opätovné prehodnotenie prípravku Enterococcus faecium DSM 10663/NCIMB 10415 ako kŕmnej doplnkovej látky pre teľatá na chov, prasiatka, kurčatá na výkrm, morky na výkrm a psy, a v súlade s článkom 7 uvedeného nariadenia o nové použitie pre mačky, s požiadavkou o zaradenie uvedenej doplnkovej látky do kategórie doplnkových látok „zootechnické doplnkové látky“. K tejto žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel v stanoviskách zo 4. marca 2014 (7) a z 21. mája 2014 (8) k záveru, že prípravok Enterococcus faecium DSM 10663/NCIMB 10415 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie. Úrad ďalej uviedol, že používanie uvedeného prípravku má potenciál zlepšiť zootechnickú úžitkovosť teliat na chov, prasiatok (ciciakov aj odstavčiat), kurčiat na výkrm a moriek na výkrm. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Úrad pozoroval pri mačkách a psoch malé, ale významné účinky na kvalitu fekálií, ktoré sa považujú za dostatočné na potvrdenie účinnosti v prípade týchto druhov.

               (6)

               Z posúdenia prípravku Enterococcus faecium DSM 10663/NCIMB 10415 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (7)

               V dôsledku udelenia nového povolenia na základe nariadenia (ES) č. 1831/2003 by sa nariadenia (ES) č. 1259/2004, (ES) č. 255/2005, (ES) č. 1200/2005 a (ES) č. 1520/2007 mali zodpovedajúcim spôsobom zmeniť.

               (8)

               Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Zmeny nariadenia (ES) č. 1259/2004
   Nariadenie (ES) č. 1259/2004 sa mení takto:

               1.

               Článok 1 sa vypúšťa.

               2.

               Príloha I sa zrušuje.

         Článok 3
   Zmena nariadenia (ES) č. 255/2005
   V prílohe I k nariadeniu (ES) č. 255/2005 sa vypúšťa položka pre E 1707, Enterococcus faecium DSM 10663/NCIMB 10415.
   Článok 4
   Zmena nariadenia (ES) č. 1200/2005
   V prílohe II k nariadeniu (ES) č. 1200/2005 sa vypúšťa položka pre E 1707, Enterococcus faecium DSM 10663/NCIMB 10415.
   Článok 5
   Zmeny nariadenia (ES) č. 1520/2007
   Nariadenie (ES) č. 1520/2007 sa mení takto:

               1.

               Články 2 a 3 sa vypúšťajú.

               2.

               Prílohy II a III sa vypúšťajú.

         Článok 6
   Prechodné opatrenia
   1.   Prípravok uvedený v prílohe, ako aj krmivo s obsahom uvedeného prípravku, vyrobené a označené pred 22. januárom 2016 v súlade s pravidlami platnými pred 22. júlom 2015 možno aj naďalej umiestňovať na trhu a používať až do vyčerpania existujúcich zásob, ak sú určené pre teľatá, prasiatka, kurčatá na výkrm a morky na výkrm.
   2.   Prípravok uvedený v prílohe, ako aj krmivo s obsahom uvedeného prípravku, vyrobené a označené pred 22. júlom 2017 v súlade s pravidlami platnými pred 22. júlom 2015 možno aj naďalej umiestňovať na trhu a používať až do vyčerpania existujúcich zásob, ak sú určené pre psy.
   Článok 7
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

      (3)  Nariadenie Komisie (ES) č. 1259/2004 z 8. júla 2004, ktoré sa týka trvalého povolenia niektorých už povolených doplnkových látok v krmivách (Ú. v. EÚ L 239, 9.7.2004, s. 8).

      (4)  Nariadenie Komisie (ES) č. 255/2005 z 15. februára 2005 o trvalých povoleniach určitých prídavných látok v krmivách (Ú. v. EÚ L 45, 16.2.2005, s. 3).

      (5)  Nariadenie Komisie (ES) č. 1200/2005 z 26. júla 2005 o trvalom povolení určitých doplnkových látok do krmív a o dočasnom povolení nového používania doplnkovej látky, ktorá je už v krmivách povolená (Ú. v. EÚ L 195, 27.7.2005, s. 6).

      (6)  Nariadenie Komisie (ES) č. 1520/2007 z 19. decembra 2007 o vydaní trvalého povolenia pre niektoré doplnkové látky do krmív (Ú. v. EÚ L 335, 20.12.2007, s. 17).

      (7)  Vestník EFSA (EFSA Journal) (2014) 12(3):3602.

      (8)  Vestník EFSA (EFSA Journal) (2014) 12(6):3727.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  JTK/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: stabilizátory črevnej mikroflóry.

                  4b1707

                  Chevita Tierarzneimittel-GmbH

                  Enterococcus faecium
                  DSM 10663/NCIMB 10415

                     Zloženie doplnkovej látky

                  prípravok Enterococcus faecium

                  DSM 10663/NCIMB 10415 obsahujúci najmenej:

                              prášková a granulovaná forma
                              3,5 × 1010 JTK/g doplnkovej látky;

                              poťahovaná forma:
                              2 × 1010 JTK/g doplnkovej látky;

                              tekutá forma:
                              1 × 1010 JTK/g doplnkovej látky

                     Charakteristika účinnej látky

                  životaschopné bunky Enterococcus faecium

                  DSM 10663/NCIMB 10415

                     Analytická metóda
                      (1)

                  Meranie: platňovou metódou s použitím žlčovo-eskulínového agaru s azidom (EN 15788)
                  Identifikácia: gélová elektroforéza v pulznom poli (Pulsed Field Gel Electrophoresis – PFGE)

                  Teľatá na chov
                  Prasiatka
                  (ciciaky a odstavčatá)
                  kurčatá na výkrm
                  morky na výkrm
                  mačky
                  psy

                  —

                  1 × 109

                  —

                              1.

                              V návode na použitie doplnkovej látky a premixu uveďte podmienky skladovania a stabilitu pri peletovaní.

                              2.

                              Odporúčaná dávka pre ciciaky: 1 × 109/ciciak/deň.

                              3.

                              Povolené je použitie v krmive pre kurčatá na výkrm a morky na výkrm, ktoré obsahuje povolené kokcidiostatiká: semduramicín sodný, diklazuril, robenidín hydrochlorid, maduramicín amónny, dekochinát, lasalocid A sodný alebo halofuginón.

                              4.

                              Na použitie pre odstavčatá s hmotnosťou približne do 35 kg.

                  22. júla 2025

         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2017/2 z 3. januára 2017, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               4.1.2017

               SK

               Úradný vestník Európskej únie

               L 1/6

         VYKONÁVACIE NARIADENIE KOMISIE (EÚ) 2017/2
   z 3. januára 2017,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. januára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1147/2011 z  11. novembra 2011 , ktorým sa mení a dopĺňa nariadenie (EÚ) č. 185/2010 o vykonávaní spoločných základných noriem bezpečnostnej ochrany civilného letectva, pokiaľ ide o používanie bezpečnostných skenerov na letiskách EÚ Text s významom pre EHP

text:
               12.11.2011

               SK

               Úradný vestník Európskej únie

               L 294/7

         VYKONÁVACIE NARIADENIE KOMISIE (EÚ) č. 1147/2011
   z 11. novembra 2011,
   ktorým sa mení a dopĺňa nariadenie (EÚ) č. 185/2010 o vykonávaní spoločných základných noriem bezpečnostnej ochrany civilného letectva, pokiaľ ide o používanie bezpečnostných skenerov na letiskách EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 2 a článok 4 ods. 3,
   keďže:

               (1)

               V súlade s článkom 4 ods. 2 nariadenia (ES) č. 300/2008 sa od Komisie vyžaduje, aby prijala všeobecné opatrenia vypracované s cieľom zmeniť a doplniť nepodstatné prvky spoločných základných noriem ustanovených v prílohe k uvedenému nariadeniu ich doplnením.

               (2)

               V článku 4 ods. 3 nariadenia (ES) č. 300/2008 sa ďalej ustanovuje, že Komisia musí prijať podrobné opatrenia na implementáciu spoločných základných noriem bezpečnostnej ochrany civilného letectva ustanovených v prílohe k nariadeniu (ES) č. 300/2008, doplnené všeobecnými opatreniami, ktoré prijala Komisia na základe článku 4 ods. 2.

               (3)

               Všeobecné opatrenia v súvislosti s metódami detekčnej kontroly povolenými v prípade osôb uvedenými v časti A prílohy k nariadeniu Komisie (ES) č. 272/2009 (2), ktorým sa dopĺňajú spoločné základné normy bezpečnostnej ochrany civilného letectva, sa ustanovujú najmä v uvedenom nariadení.

               (4)

               S cieľom umožniť používanie bezpečnostných skenerov ako metódu detekčnej kontroly cestujúcich sa musia definovať ustanovenia o tomto používaní, minimálne normy detekčnej výkonnosti a minimálne prevádzkové podmienky.

               (5)

               Nariadenie Komisie (EÚ) č. 185/2010 (3) by sa preto malo zodpovedajúcim spôsobom zmeniť a doplniť.

               (6)

               Bezpečnostné skenery sa musia zaviesť a používať v súlade s odporúčaním Rady 1999/519/ES z 12. júla 1999 o obmedzení vystavenia verejnosti elektromagnetickým poliam (0 Hz až 300 GHz) (4) a smernicou Európskeho parlamentu a Rady 2004/40/ES z 29. apríla 2004 o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych činidiel (elektromagnetické polia) (18. individuálna smernica v zmysle článku 16 ods. 1 smernice 89/391/EHS) (5).

               (7)

               Ustanovením osobitných prevádzkových podmienok používania bezpečnostných skenerov a umožnením cestujúcim podrobiť sa alternatívnym metódam detekčnej kontroly toto nariadenie rešpektuje základné práva a dodržiava zásady uznané najmä v Charte základných práv Európskej únie vrátane rešpektovania ľudskej dôstojnosti a súkromného a rodinného života, práva na ochranu osobných údajov, práv detí, práva na slobodu náboženského vyznania a zákazu diskriminácie. Toto nariadenie by sa malo uplatňovať v súlade s týmito právami a zásadami.

               (8)

               Opatrenia stanovené v tomto nariadení sú v súlade so stanoviskom Výboru bezpečnostnej ochrany civilného letectva,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 185/2010 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2011

            Za Komisiu

            predseda

         José Manuel BARROSO

      (1)  Ú. v. EÚ L 97, 9.4.2008, s. 72.

      (2)  Ú. v. EÚ L 91, 3.4.2009, s. 7.

      (3)  Ú. v. ES L 55. 5.3.2010, s. 1.

      (4)  Ú. v. ES L 199, 30.7.1999, s. 59.

      (5)  Ú. v. EÚ L 159, 30.4.2004, s. 1.

      PRÍLOHA
      Príloha k nariadeniu (EÚ) č. 185/2010 sa mení a dopĺňa takto:

                  1.

                  V kapitole 4 sa bod 4.1.1.1 nahrádza takto:

                              „4.1.1.1.

                              Pred detekčnou kontrolou sa musia vyzliecť kabáty a bundy, ktoré sa podrobia detekčnej kontrole ako príručná batožina. Pracovník poverený kontrolou môže v prípade potreby požadovať od cestujúceho, aby sa podrobil ďalšej prehliadke.“

                  2.

                  V kapitole 4 sa bod 4.1.1.2 nahrádza takto:

                              „4.1.1.2.

                              Detekčná kontrola cestujúcich sa vykonáva:

                                          a)

                                          ručnou prehliadkou alebo

                                          b)

                                          prechodom cez rámový detektor kovov (WTMD), alebo

                                          c)

                                          s použitím psov cvičených na detekciu výbušnín v kombinácii s postupom uvedeným v písmene a), alebo

                                          d)

                                          bezpečnostným skenerom, ktorý nevyužíva ionizujúce žiarenie.

                                    Keď pracovník detekčnej kontroly nedokáže určiť, či cestujúci má pri sebe zakázané predmety, cestujúcemu sa zamietne vstup do vyhradených bezpečnostných priestorov alebo sa znovu podrobí detekčnej kontrole, ktorá sa podľa pracovníka detekčnej kontroly preukáže ako uspokojivá.“

                  3.

                  V kapitole 4 sa dopĺňa tento bod:

                              „4.1.1.10.

                              Keď sa na detekčnú kontrolu cestujúcich používa bezpečnostný skener spolu s kontrolórom podľa vymedzenia v bode 12.11.1 druhom odseku, musia byť splnené tieto minimálne podmienky:

                                          a)

                                          Bezpečnostné skenery nesmú ukladať zobrazenia, uchovávať ich, kopírovať, tlačiť ani ich spätne vyhľadať. Každé zobrazenie vytvorené počas detekčnej kontroly však možno uchovať po celý čas, ktorý kontrolór potrebuje na jeho analýzu, a hneď po skončení detekčnej kontroly cestujúceho sa vymaže. Akýkoľvek neoprávnený prístup k zobrazeniam a ich používanie sú zakázané a musí sa im predchádzať.

                                          b)

                                          Kontrolór analyzujúci zobrazenia sa musí nachádzať v oddelenom priestore, aby nemohol vidieť cestujúceho, ktorý sa podrobuje detekčnej kontrole.

                                          c)

                                          V oddelenom priestore, v ktorom sa analyzuje zobrazenie, sa nepovoľuje žiadne technické zariadenie schopné ukladať, kopírovať alebo odfotografovať či inak zaznamenať zobrazenia.

                                          d)

                                          Zobrazenie nesmie byť prepojené so žiadnymi údajmi týkajúcimi sa osoby, ktorá prechádza detekčnou kontrolou, a totožnosť tejto osoby musí ostať anonymná.

                                          e)

                                          Cestujúci môže požadovať, aby si mohol vybrať, či kontrolór, ktorý analyzuje zobrazenie jeho tela, má byť muž alebo žena.

                                          f)

                                          Zobrazenie musí byť rozmazané alebo nezreteľné, aby sa zabránilo identifikácii tváre cestujúceho.

                                    Písmená a) a d) sa uplatňujú aj na bezpečnostné skenery vybavené automatickou detekciou hrozieb.
                              Cestujúci majú možnosť nepodrobiť sa kontrole bezpečnostným skenerom. V takom prípade sa detekčná kontrola cestujúcich uskutočňuje alternatívnou metódou detekčnej kontroly, ktorá zahŕňa aspoň ručnú prehliadku v súlade s dodatkom 4-A k rozhodnutiu Komisie (2010) 774. Ak sa spustí výstražné zariadenie bezpečnostného skenera, musí sa zistiť dôvod jeho spustenia.
                              Pred uskutočnením detekčnej kontroly bezpečnostným skenerom cestujúci musí byť informovaný o použitej technológii, podmienkach súvisiacich s jej použitím a o možnosti nepodrobiť sa kontrole bezpečnostným skenerom.“

                  4.

                  V kapitole 11 sa bod 11.3 nahrádza takto:
                  „11.3.   CERTIFIKÁCIA ALEBO SCHVÁLENIE

                              11.3.1.

                              Osoby vykonávajúce úlohy uvedené v bodoch 11.2.3.1 až 11.2.3.5 sa podrobia:

                                          a)

                                          základnej certifikácii alebo schvaľovaciemu postupu a

                                          b)

                                          v prípade osôb, ktoré pracujú s röntgenovým zariadením alebo zariadením na stopovú detekciu výbušnín (EDS), alebo v prípade kontrolórov zobrazení bezpečnostných skenerov opakovanej certifikácii najmenej každé 3 roky a

                                          c)

                                          v prípade všetkých ostatných osôb opakovanej certifikácii alebo opakovanému schváleniu najmenej každých 5 rokov.

                              11.3.2.

                              Osoby, ktoré pracujú s röntgenovým zariadením alebo zariadením na stopovú detekciu výbušnín, alebo kontrolóri zobrazení bezpečnostných skenerov absolvujú štandardný test interpretácie zobrazení ako súčasť základnej certifikácie alebo schvaľovacieho postupu.

                              11.3.3.

                              Opakovaná certifikácia alebo opakovaný schvaľovací postup v prípade osôb, ktoré pracujú s röntgenovým zariadením alebo zariadením na stopovú detekciu výbušnín, alebo v prípade kontrolórov zobrazení bezpečnostných skenerov zahŕňa štandardný test interpretácie zobrazení a hodnotenie pracovného výkonu.

                              11.3.4.

                              Pracovníkovi, ktorý neabsolvuje ani úspešne neukončí opakovanú certifikáciu alebo schvaľovanie v primeranej lehote, ktorá obvykle nepresiahne 3 mesiace, sa odoberú príslušné bezpečnostné oprávnenia.

                              11.3.5.

                              Záznamy o certifikácii všetkých certifikovaných osôb a záznamy o schválení všetkých schválených osôb sa vedú prinajmenšom počas trvania ich pracovnej zmluvy.“

                  5.

                  V kapitole 11 sa dopĺňa tento bod:

                              „11.4.1.1.

                              Kontrolóri zobrazení bezpečnostných skenerov sa podrobujú opakovanej odbornej príprave, ktorá pozostáva z výcviku v rozoznávaní zobrazení a testovania. Táto má formu odbornej prípravy v učebných priestoroch a/alebo pri počítači počas najmenej 6 hodín každých 6 mesiacov.
                              Výsledky testov sa poskytujú danej osobe a zaznamenajú a môžu sa vziať do úvahy ako súčasť opakovanej certifikácie alebo opakovaného schvaľovacieho postupu.“

                  6.

                  V kapitole 12 sa dopĺňajú tieto body:
                  „12.11.   BEZPEČNOSTNÉ SKENERY
                  12.11.1.   Všeobecné zásady

                  Bezpečnostný skener je systém na detekčnú kontrolu osôb, ktorý dokáže rozpoznať kovové a nekovové predmety, ktoré sa odlišujú od ľudskej kože a ktoré sa prenášajú na tele alebo v odeve.
                  Bezpečnostný skener s kontrolórom môže pozostávať zo systému detekcie, ktorý vytvorí zobrazenie tela osoby, ktoré potom kontrolór analyzuje a určí, či sa na tele osoby, ktorá sa podrobuje detekčnej kontrole, neprenášajú kovové alebo nekovové predmety, ktoré sa odlišujú od ľudskej kože. Keď kontrolór identifikuje takýto predmet, oznámi jeho umiestnenie pracovníkovi poverenému kontrolou na účely ďalšej prehliadky. V tomto prípade treba kontrolóra považovať za neoddeliteľnú súčasť systému detekcie.
                  Bezpečnostný skener vybavený automatickou detekciou hrozieb môže pozostávať zo systému detekcie, ktorý automaticky rozpoznáva kovové a nekovové predmety, ktoré sa odlišujú od ľudskej kože a ktoré sa prenášajú na tele osoby, ktorá sa podrobuje detekčnej kontrole. Keď systém identifikuje takýto predmet, jeho umiestnenie sa naznačí pracovníkovi poverenému kontrolou na obryse ľudskej postavy.
                  Na účely detekčnej kontroly cestujúcich musí bezpečnostný skener spĺňať tieto normy:

                              a)

                              Bezpečnostné skenery musia byť schopné rozpoznať a spustením výstražného zariadenia signalizovať prítomnosť aspoň špecifikovaných kovových a nekovových predmetov vrátane výbušnín, a to jednotlivo aj v kombinácii.

                              b)

                              Detekcia sa vykonáva nezávisle od polohy a orientácie predmetu.

                              c)

                              Systém musí byť vybavený vizuálnym indikátorom, ktorý signalizuje, že zariadenie je v prevádzke.

                              d)

                              Bezpečnostné skenery musia byť umiestnené tak, aby sa zaistilo, že ich prevádzku neovplyvňujú zdroje rušenia.

                              e)

                              Správne fungovanie bezpečnostných skenerov sa testuje každý deň.

                              f)

                              Bezpečnostný skener sa používa v súlade s koncepciou operácií, ktorú poskytol výrobca.

                        Bezpečnostné skenery na detekčnú kontrolu cestujúcich sa musia zavádzať a používať v súlade s odporúčaním Rady 1999/519/ES z 12. júla 1999 o obmedzení vystavenia verejnosti elektromagnetickým poliam (0 Hz až 300 GHz) (1) a smernicou Európskeho parlamentu a Rady 2004/40/ES z 29. apríla 2004 o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych činidiel (elektromagnetické polia) (18. individuálna smernica v zmysle článku 16 ods. 1 smernice 89/391/EHS) (2).
                  12.11.2.   Normy pre bezpečnostné skenery

                  Požiadavky na prevádzku bezpečnostných skenerov sa ustanovujú v dodatku 12-K, ktorý sa klasifikuje ako ‚CONFIDENTIEL UE‘ a s ktorým sa zaobchádza v súlade s rozhodnutím 2001/844/ES, ESUO, Euratom.
                  Od nadobudnutia účinnosti tohto nariadenia musia všetky bezpečnostné skenery spĺňať normy vymedzené v dodatku 12-K.

                              12.11.2.1.

                              Všetky bezpečnostné skenery musia spĺňať normu 1.
                              Platnosť normy 1 sa končí 1. januára 2022.

                              12.11.2.2.

                              Norma 2 sa uplatňuje na bezpečnostné skenery nainštalované od 1. januára 2019.

                  7.

                  V kapitole 12 sa dopĺňa dodatok 12-K:
                  „DODATOK 12-K

                  Podrobné ustanovenia týkajúce sa bezpečnostných požiadaviek na prevádzku bezpečnostných skenerov sa ustanovujú v samostatnom rozhodnutí Komisie.“

         (1)  Ú. v. ES L 199, 30.7.1999, s. 59.

         (2)  Ú. v. EÚ L 159, 30.4.2004, s. 1.“